CELEX: C2005/057/17
Language: el
Date: 2005-03-05 00:00:00
Title: Απόφαση του Δικαστηρίου (τέταρτο τμήμα), της 20ης Ιανουαρίου 2005, στην υπόθεση C-300/03: (αίτηση του Hessisches Finanzgericht, Kassel για την έκδοση προδικαστικής αποφάσεως): Honeywell Aerospace GmbH κατά Hauptzollamt Gießen, (Κοινοτική διαμετακόμιση — Γένεση της τελωνειακής οφειλής λόγω παραβάσεων ή παρατυπιών — Συνέπειες της μη γνωστοποιήσεως στον κυρίως υπόχρεο της προθεσμίας για να αποδείξει τον τόπο όπου διεπράχθη η παράβαση ή η παρανομία)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 20ης Ιανουαρίου 2005
   στην υπόθεση C-300/03: (αίτηση του Hessisches Finanzgericht, Kassel για την έκδοση προδικαστικής αποφάσεως): Honeywell Aerospace GmbH κατά Hauptzollamt Gießen, (1)
   
   (Κοινοτική διαμετακόμιση - Γένεση της τελωνειακής οφειλής λόγω παραβάσεων ή παρατυπιών - Συνέπειες της μη γνωστοποιήσεως στον κυρίως υπόχρεο της προθεσμίας για να αποδείξει τον τόπο όπου διεπράχθη η παράβαση ή η παρανομία)
   (2005/C 57/17)
   Γλώσσα διαδικασίας: η γερμανική
   Στην υπόθεση C-300/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, υποβληθείσα από το Hessisches Finanzgericht, Kassel (Γερμανία), με απόφαση της 25ης Απριλίου 2003, η οποία περιήλθε στο Δικαστήριο στις 11 Ιουλίου 2003, στο πλαίσιο της δίκης Honeywell Aerospace GmbH κατά Hauptzollamt Gießen, το Δικαστήριο (τέταρτο τμήμα), συγκείμενο από τους K. Lenaerts, πρόεδρο τμήματος, J. N. Cunha Rodrigues (εισηγητή) και K. Schiemann, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 20 Ιανουαρίου 2005 απόφαση με το ακόλουθο διατακτικό:
   Οι συνδυασμένες διατάξεις των άρθρων 203, παράγραφος 1, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, και 379, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού 2913/92, πρέπει να ερμηνευθούν υπό την έννοια ότι, ενώ η τελωνειακή οφειλή γεννάται όταν το αποσταλέν εμπόρευμα που έχει τεθεί υπό καθεστώς εξωτερικής κοινοτικής διαμετακομίσεως δεν προσκομίζεται στο τελωνείο προορισμού, εντούτοις το κράτος μέλος από το οποίο εξαρτάται το τελωνείο αναχωρήσεως μπορεί να προβεί στην είσπραξη της οφειλής μόνον εφόσον γνωστοποιήσει στον κυρίως υπόχρεο ότι διαθέτει τρίμηνη προθεσμία για να προσκομίσει τις ζητηθείσες αποδείξεις και εφόσον αυτές δεν προσκομιστούν εντός της εν λόγω προθεσμίας.
   
      (1)  ΕΕ C 226 της 20.09.2003.